Aqsa moskeen i Qadian
**Qadian** er en liten by i distriktet Gurdaspur i den nordvestindiske delstaten Punjab, nord-øst for Amritsar, og omtrent 18 kilometer (18 000 m) nord-øst for byen Batala i Punjab, India.

Qadian er fødested til Mirza Ghulam Ahmad, grunnleggeren av Ahmadiyya muslimsk trossamfunn, og var hovedkvarteret for trossamfunnet frem til delingen av India i 1947.  En gruppe på 313 menn ble igjen i Qadian selv etter inndelingen etter oppfordring fra Mirza Bashirud-din Mahmood Ahmad.

Demografi
---------

Qadian hadde en befolkning på 23 632 i 2011, bestående av 12 549 menn og 11 083 kvinner. Menn utgjør 53 % og kvinner 47 % av befolkningen. Ifølge dataene fra 2011 hadde befolkningen i Qadian en gjennomsnittlig leseferdighet på 76,5 %, noe som er betydelig bedre enn landets gjennomsnitt på 63 %. Leseferdigheten er forholdsvis jevnt fordelt mellom menn og kvinner på henholdsvis 78% og 74%. Omtrent 10% av befolkningen er under 6 års alderen.

Historie
--------

Qadian ble etablert som et bosted i 1530 av Mirza Hadi Baig som var en religiøs lærd innenfor islam og den første Qadi i området. Mirza Hadi Baig var av kongelig opphav og hørte til Mogulriket. Han innvandret fra Samarkand og etablerte seg i Punjab hvor han ble tildelt et stort landområde bestående av åtti (80) landsbyer av den første mogulkeiseren Babar. På bakgrunn av sin religiøse tro, ga Mirza Hadi Baig stedet for sitt embetssete navnet *Islam Pur Qadi* og styrte de åtti landsbyene herfra. Over tid ble navnet forkortet og endret til 'Qadian'.

Qadian og områdene ble senere overtatt av Ramgharia sikher, og på slutten av 1700-tallet regjerte Jassa Singh Ramgharia over et større område i Punjab deriblant også Qadian. Qadier som tidligere styrte disse områdene fikk tilbud om å overta 2 landsbyer - et tilbud de forkastet. I 1834 under regjeringstiden til Maharaja Ranjit Singh ble området bestående av Qadian og flere tilstøtende landsbyer gitt til Mirza Ghulam Murtaza, faren til Mirza Ghulam Ahmad som gjengjeld for militær støtte i Kashmir, Mahadi, Kuludalen, Peshawar og Hazara.

### Hovedkvarteret til Ahmadiyya muslimsk trossamfunn

Medlemmer av Ahmadiyya muslimsk trossamfunn som kunne tale 47 forskjellige språk samlet i Qadian.
Et fjernt og ukjent tettsted, Qadian, oppsto som et senter for religiøs opplæring i 1889 da Mirza Ghulam Ahmad grunnla Ahmadiyya muslimsk trossamfunn. I desember 1891 ble den første årlige samlingen for trossamfunnet, kalt *Jalsa Salana*, gjennomført her. Qadian forble administrativ hovedkvarter og hovedsete for Ahmadiyya-kalifatet frem til delingen av India i 1947 da en større del av trossamfunnet utvandret til Pakistan. Etterfulgt av delingen, sørget den andre kalifen til trossamfunnet, Mirza Bashirud-din Mahmood Ahmad, en trygg utvandring av ahmadiyyamuslimer fra Qadian til det nye stedet i Pakistan, kalt Rabwah. Samtidig instruerte han to av sine sønner og 313 menn om å bli igjen i Qadian for å sikre og beskytte steder som betraktes som hellige av ahmadimuslimer. Disse 313 personene fikk tittelen *Darveshān-e-Qādiyān* (dervisj av Qadian). Hovedkvarteret for trossamfunnet ble så etterhvert flyttet til Rabwah i Pakistan.

Noor Hospital - første sykehus i Qadian, bygget av Ahmadiyya muslimsk trossamfunnNoor Hospital - første sykehus i Qadian, bygget av Ahmadiyya muslimsk trossamfunn

Helsetjenester
--------------

* Noor Hospital
* Bhatia Surgical & General Hospital

Geografi
--------

Byen har en gjennomsnittlig høyde på 250 meter over havet. Byen huser flere religiøse monumenter og severdigheter, samt arkitektoniske bygningen og statuer. Av de religiøse severdighetene tilhører noen hinduismen, andre sikhismen og atter andre islam.

Kjente mennesker fra Qadian
---------------------------

Mirza Ghulam Ahmad, grunnleggeren av Ahmadiyya muslimsk trossamfunn
Selv om Qadian er forholdsvis avsidesliggende og ukjent tettsted med en svært liten befolkning, stammer flere kjente historiske, religiøse og politiske personligheter fra dette stedet.

### Religiøse ledere

* Mirza Ghulam Ahmad

#### Ahmadiyya-kalifer

* Hakeem Noorud-din (1908 - 1914)
* Mirza Basheerud-din Mahmood Ahmad (1914 - 1965)
* Mirza Nasir Ahmad (1965 - 1982)
* Mirza Tahir Ahmad (1982 - 2003)

### Kjenter personligheter

* Muhammad Zafarullah Khan
* Abdus Salam

Kjente severdigheter
--------------------

* Jamia Ahmadiyya
* Aqsa moske
* Bahishti Maqbara - gravlund
* Mubarak moske

Utdanning
---------

Jamia Ahmadiyya Qadian
I Qadian finner man forskjellige typer av utdanningsinstitusjoner og utdanningssentra. De fleste er beregnet på utdanning frem til videregående nivå, slik at for høyere studier må de fleste studenter reise til andre byer.

* Jamia Ahmadiyya Qadian
* Kalaswala Khalsa School
* Nusrat Girls High School
* Sikh National College
* S. S. Bajwa Senior Secondary School
* S. S. Bajwa Memorial Public School

Referanser
----------

1. 1 2  Municipal Counsil Qadian. «City Introduction - Qadian». Local Government Punjab, India. Besøkt 04.02.2021.
2. ↑  Bhandari, Hemani (8. oktober 2018). «Free to call ourselves Muslim in India, say minority Ahmadiyyas». *The Hindu* **(engelsk)**. ISSN 0971-751X. Besøkt 4. februar 2021.
3. ↑  Vogt, Kari (20. februar 2018). «qadi». *Store norske leksikon*. Besøkt 4. februar 2021.
4. ↑  «Sikh Cyber Museum - History». *sikhcybermuseum.com*. Arkivert fra originalen 28. februar 2016. Besøkt 4. februar 2021.
5. ↑  SIR LEPEL H. GRIFFIN (1865). «Complete Book: Chiefs of Punjab by Lepel Griffin». *apnaorg.com*. Besøkt 11. februar 2021.
6. ↑  Shahid, Dost Mohammad (2007). *Taareekhe-Ahmadiyyat* (PDF). India: Printwell Amritsar. s. 34–35.
7. ↑  Khan, Adil Hussain (2015). *From Sufism to Ahmadiyya: A Muslim Minority Movement in South Asia*. Indiana University Press. s. 112. ISBN 978-0-253-01523-5.
8. ↑  Pioneer, The. «Noor Hospital Qadian to celebrate 100 years of service». *The Pioneer* **(engelsk)**. Besøkt 4. februar 2021.
9. ↑  ataulhayenasir (14. september 2020). «The Jamaat’s First Hospital». *Al Hakam* **(engelsk)**. Besøkt 4. februar 2021.
10. ↑  «Bhatia Surgical & General Hospital - Qadian». *Cybo* **(engelsk)**. Besøkt 4. februar 2021. [*død lenke*]
11. ↑  «Qadian in India is Situated Exactly to the East of Damascus in Syria». Flickr. Arkivert fra originalen 8. januar 2017. Besøkt 4. februar 2021.
12. ↑  «The Divine guidance about leadership in the latter days». *Islam Ahmadiyya* **(engelsk)**. 16. april 2019. Besøkt 4. februar 2021.
13. ↑  Felde, Hans Kristian (15. mai 2014). «Ahmadiyya og «de andre» muslimene i dagens India: Selvkultivering, anerkjennelse og balansekunst hos en omstridt minoritet». *Masteroppgave*: 25. Besøkt 4. februar 2021.
14. ↑  «Set up post World War I, Punjab’s Kalaswala Khalsa School is a tool of social change». *Hindustan Times* **(engelsk)**. 27. august 2018. Besøkt 4. februar 2021.
15. ↑  «Schoollist Punjab School Education Board». *www.registration.pseb.ac.in*. Besøkt 4. februar 2021.
16. ↑  «Sikh National College Qadian». *www.sncqadian.com*. Besøkt 4. februar 2021.
17. ↑  «S S BAJWA MEM.PUB.SCH QADIAN DT.GURDASPUR PUNJAB - The Learning Point». *www.thelearningpoint.net*. Besøkt 4. februar 2021.
18. ↑  «S S Bajwa Memorial Public School – Gurdaspur, Punjab - CBSE Schools – Complete Database of CBSE Schools in India.». *www.cbseschool.org*. Besøkt 4. februar 2021.

Eksterne lenker
---------------

* (en) Qadian – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** GeoNames
 |